Har du planer om at gå en tur på stranden i Thy her i weekenden? Så vær særlig opmærksom, hvis du finder en granatlignende genstand. I går blev en fosforgranat ved middagstid fundet af en schweizisk turist, hvorefter en lokal alarmerede politiet. Det viste sig at være en granat brugt under en øvelse, hvorfor der også tydeligt var markeret på granaten, at man ved fund skal tilkalde politiet. Den kan være blevet affyret af et skib eller tabt af et fly. Bomberyddere fra Forsvarets bomberyddertjeneste, EOD, blev tilkaldt fra Skive og destruerede granaten samme dag. Jørgen Jensen fra politiet i Thisted understreger, at hvis man finder lignende granater, skal man holde sig på afstand og ringe efter politiet. Den tabte granat er dog et ekstremt særsyn og lå et afsides sted uden at være til umiddelbart fare for offentligheden. Politiet har heller ikke fundet flere i området.

Opsummering:
I går ved middagstid rykkede Forsvarets mineryddere ud til en fosforgranat i Thy syd for Lyngby, der blev sprængt samme dag.